اشلون اسافر من العراق الى تركيا بسيارتي ٢٠٢٢ بسيارتك الشخصية الخطوات المطلوب مني بالتفصيل طريقة السفر بسيارتك الشخصية الى تركيا ٢٠٢٢ هام للعراقيين
حياكم وبياكم في موقع الاستاذ احمد مهدي شلال حاليا اكثر البحث في الوقت الحالي عن السفر الى دولة تركيا وسنوفر لكم في هذه الصفحة بشكل مختصر او مفصل عن الطريق بالسيارة من العراق الى تركيا لذلك اهلا بكم متابعي موقع وقناة الاستاذ احمد مهدي شلال في هذا الموضوع سنعرض لكم شرح كامل عن
بالتفصيل طريقة السفر بسيارتك الشخصية الى تركيا ٢٠٢٢ هام للعراقيين
لا تنسى زيارتنا باستمرار اكتب في محرك البحث ( قوقل ) كوكل موقع الاستاذ احمد مهدي شلال للحصول على كل شيء جديد ومميز معنا محبكم لاتنسون احبكم
طريقة السفر الى تركيا
السفر الى تركيا 🇹🇷 بسيارتك الشخصية
اول شي اسوي اجازة سوق دولية تكمل خلال نصف ساعه بلمنصور بشارع النقابات وسعرها ٧٠ الف او اجارة سوق عراقيه نافذه
ثاني شي السيارة لازم تكون حره مو معوقين وبأسمك حصرا يعني مو وكالة
ثالث شي تاخذ السيارة وتروح لدائرة الكمارك بأبو غريب تبعد عن مقبرة الكرخ ٣٠٠ متر وتاخذ السنوية والمستمسكات
تدخل بلسيارة جوه بداخل الدائرة هنا نصيحه اشوفلك معقب اكو جوه رسمي يلبس باج ياخذ ٥٠ الف يكملك المعامله لان هوايه شبابيك شويه ادوخ او اكو معقب عادي يمشي وياك يدليك حته مدوخ ياخذ ١٥ الف بنفس اليوم ينطوك كتاب تاخذه لمرور الشعب اسوي حجز عله السيارة ويختمو المرور وثاني يوم ترجع تروح للدائرة مال كمارك تكمل المعامله وينطوك دفتر الخروجية اهم شي تتأكد من رقم السيارة ورقم الشاصي صحيحات بدفتر
الدفتر يكلف من تقريبا من ١٥٠ الى ٢٥٠ الف حسب نوع السيارة احتمال اكثر شوية بلنسبه الي كلفني ١٧٠الف
عمر الدفتر سنة قابل للتجديد او الالغاء
رابع شي تاخذ دفتر الخروجية والسنوية فقط اترجمهن للتركي ومصدق من السفارة حصرا اكو مكاتب بلوزيرية يم السفارة التركية تكلف ١٥٠ دولار فقط مو اكثر هاي بزايد
خامس شي اطلع فيزا ستيكر حصرا من السفارة سعر الفيزا ١١٠ دولار للشخص الواحد واذا سيارتك اربيل اسهل ب ساعه تخلص
الانطلاق نحو تركيا
سادس شي راح تكون مكمل امورك وتتوكل على الله تطلع عله طريق دهوك يعني بغداد سامراء بيجي تكريت موصل دهوك توصل لزاخو من زاخو ١٠ دقايق انت بلحدود العراقية منفذ ابراهيم الخليل قبل متدخل فول بانزين فووول السيارة وراها تدخل الحدود تطبك السيارة وتنزل تختم الجوازات خروج والسايق مال السيارة الي بأسمه السنوية يكله للضابط مال جوازات جاي بسيارتي يختمله غير ختم بس السايق
وراها يطلع من الختم اكو ورقه اسمها ليسته تاخذ منها فد ٦ او ٧ هناك بلاش ينطوها تملي بيها معلوماتك الاسم واللقب ورقم الجواز مال الركاب كلها ورقم السيارة
وراها تحرك بسيارة همه يكلولك انطينه ليسته يختمون وحده بس وتكمل شويه ليكدام تطبك عله شباك يختملك الدفتر مال السيارة وتدفع وصل ب ٢٣ الف فقط وتطلع من الحدود تنطيهم ورقه ليسته بلحدود العراقية تدخل الحدود التركية تتفتش السيارة شلون مجان وراها تمشي شوية ليكدام كرفان يختملك الجوازات وراها تطبك السيارة اكو مكتب صغير يسويلك تأمين للسيارة سعره من ٤٠ الى ٦٠ دولار وراها تمشي شوية ليكدام يجيكون السنوية واجازة السوق ودفتر الخروجية يسجلوها يمهم وتتوكل تعبر الحدود
من تعبر الحدود التركية اكيد تستخدم GPS يفضل عدك سمكارت تركي وتفعل انترنيت وتستخدم الخرائط مال كوكل افضل شي طبعا عن تجربه
الطريق التركي كلش حلو ولا اروع منه عدل ونضيف بس اول ٣٠ كيلو وره حدود شويه طسات شي خفيف والباقي زبد
نصيحتي لاي شخص يريد يطلع بسيارته
اول شي لازم سواق ٢ لان طريق طويل حته متتعب تبدل كل ٦ ساعات
ثاني شي قبل لتطلع جيك السيارة مالتك جيك كامل من نوزلات وبلكات وكهربائيات كامله الراديترات الجوينات مال والفيت بم باتري السيارة تايراتها تخم كامل والصدر واهم شي الدرايف شفت وخصاصا لاستيك الدرايف شفت
انصحك تاخذ وياك فيت بم احتياط قايش محرك احتياط قبغ راديتر احتياط كمبريسر هواء وعده بنجر احتياط واير جطل واير سحب طفاية مثلث
اكو مادة مال ليك مال راديتر لا سامح الله اذا صار عدك ليك
يعني شكو شي ضروري ومفيد تاخذه وياك ممكن يفيدك
السفرة راح تكون ونستها غير والها طعم حلو
يفضل تطلع من بغداد بليل يعني ب٢ بليل انت محرك حته توصل من وكت للحدود العراقية فد ب٩ الصبح وحته تكمل طريقك بنهار بتركيا هم تتونس هم تكسب وقت السياقة بنهار اريح من الليل للسايق واقل تعب . ويفضل تستخدم كروز كونترول اقتصادي اكثر بلوقود واريح بلسياقة
لتخاف من الرادارات مراح اسجل رقم السيارة بس بنفس الوقت احترم الشارع مالتهم وسوق وفق القوانين ولتخالف
سعر لتر البانزين بتركيا بدولار محسن للتكمه بحيث السيارة كلش ترتاح عليه اوكتان ٩٥
ونصيحتي السيارة يصير بيها ثلث ارجع فولها مو اصفرها لان انت بطرق صح اكو بانزينخانات كومه بس الك افضل
الطريق حسب المكان الرايحله البعد مالته مثلا من الحدود التركية لاسطنبول ١٦٥٠ كيلو اذا انت ذيب مال سياقة و وياك ذيب ثاني تكدر جره وحده بدون متنام واذا تعبت تكدر تطبك وتنام بالاستراحات
هذا الموضوع منقول من احد الاخوة وراد يساعد الناس بالمعلومات
جميع الحقوق محفوظة لاصحابها ولموقع الاستاذ احمد مهدي شلال عباس المهداوي على الانترنت الصفحة الرئيسية , ارشيف موقع الاستاذ احمد مهدي , اخبار التربية , حذوفات 2022 , مقالات منوعه , وسائل تعليمية ,
انتهى الموضوع شكرا (لك / لكِ)
مهم لك عزيزي الزائر الكريم شرفتنا ونحب تواجدك معنا
قنوات ومواقع التواصل الاجتماعي الرسمية للاستاذ احمد مهدي شلال تابعنا باي مكان تريد حيث المصداقية والحقيقة في النشر اولا باول وهذه هي المواقع الرسمية اختر ما تريد بالضغط على الايقونات ادناه
وتقبلو تحياتي
التعريف بالموقع : هذا الموقع تابع للاستاذ احمد مهدي شلال بشكل رسمي وكل ما ينشر في الموقع يخضع للمراقبة وموقع الاستاذ احمد غير مسؤول عن التعليقات على المواضيع كل شخص مسؤول عن نفسه عند كتابة التعليق بحيث لا يتحمل موقع الاستاذ احمد مهدي اي مسؤولية قانونية حيال ذلك
ملاحظة مهمة : لاتنسى دائما ان للاستاذ احمد مهدي شلال قناة رسمية على موقع اليوتيوب باسم ( احمد مهدي شلال عباس المهداوي ) حيث اقوم بنشر شروحات دروس الرياضيات لكافة المراحل الدراسية مرحلة الابتدائي ( اول ابتدائي وثاني ابتدائي وثالث ابتدائي ورابع ابتدائي وخامس ابتدائي وسادس ابتدائي ) ومرحلة المتوسطة ( اول متوسط وثاني متوسط وثالث متوسط ) ومرحلة الاعدادية ( رابع علمي ورابع ادبي وخامس ادبي وخامس علمي تطبيقي وخامس علمي احيائي وسادس ادبي وسادس علمي احيائي وسادس علمي تطبيقي ) كلها تجدوها في قناتي الرسمية وايضا لدي قناة ثانية رسمية على موقع اليوتيوب باسم ( احمد مهدي Gaming ) مهتم بهذه القناة بمجتمع يختلف عن القناة الاولى في هذه القناة اقوم بنشر الالعاب الالكترونية بكل انواعها اسعى لزرع البسمة في وجوهكم وتغيير جو الدراسة
وفي موقعي هذا ايضا اقوم بنشر اسئلة امتحان متنوعه ، مرشحات , اجوبة نموذجية للسادس الاعدادي ، وكل شيء يخص الكليات والمعاهد في العراق انتهى